ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Πάμε, Σκυλάκι. Πάμε!
Γουστάρεις
Κόντρες σε μια πόλη γεμάτη σκυλιά;
Γουστάρεις
Κολλητούς, πάντα πρόθυμους να βοηθήσουν;
Γουστάρεις
Αμάξια, αερόπλοια, βάρκες, ποδήλατα Και τρίκυκλα
Που απλά δεν παίζονται;
Καλώς ήρθες στο Γαβγούβ
Πάμε, Σκυλάκι!
-Πάμε -Πάμε, Σκυλάκι!
Μήπως θες να σταματήσεις;
Όχι
-Πάμε, λοιπόν -Πάμε, Σκυλάκι
Πάμε, Σκυλάκια!
"Μπαλάκια για όλα τα Σκυλάκια", Μέρος 1
Έχω δει πολλές κούρσες στην Πίστα του Γαβγούβ.
Σ' αυτήν εδώ, όμως, η Ταγκ Γαβγάβ μοιάζει ανίκητη!
Ναι, το όχημά της θυμίζει παιδικό παιχνίδι,
όμως, η Ταγκ Γαβγάβ δεν παίζεται.
Τι;
Τι τρέχει μ' όλες αυτές τις μπάλες;
Γεια σου!
Σου αρέσει η μπάλα μου;
Συγγνώμη. Έπρεπε να τη ζουλήξω πρώτα.
-Αντίο! -Στάσου.
Γιατί κρατάς μπάλα κι όχι καπέλο;
Γιατί σήμερα είναι η Γιορτή του Μπαλεντίνου.
Η Γιορτή του Μπαλεντίνου!
Σκουτς, ξέχασα τη Γιορτή του Μπαλεντίνου!
Όχι! Ξέχασες τη Γιορτή του Μπαλεντίνου;
Και τώρα τι κάνουμε; Τι κάνουμε;
Στάσου, τι είναι η Γιορτή του Μπαλεντίνου;
Ήξερα πως θα ρωτήσεις, γι' αυτό έφερα μια φωτογραφία.
Είναι μια γιορτή του Γαβγούβ,
μια μέρα που όλοι χαρίζουν μπάλες σε συγγενείς και φίλους
για να τους δείξουν πόσο τους αγαπούν.
Σκυλιστικό ακούγεται. Πότε είναι;
Σήμερα! Θα γιορτάσουμε όλοι
ανταλλάσσοντας μπάλες στο Δέντρο του Πάρτυ απόψε το βράδυ.
Απόψε; Και τώρα τι κάνουμε; Τι κάνουμε;
Πρώτα, θα ηρεμήσουμε
γιατί κανείς δεν πανικοβάλλεται στη Γιορτή του Μπαλεντίνου.
Θα προσπαθήσω. Θα προσπαθήσω.
Δεύτερον, θα πάψουμε να τα λέμε όλα δυο φορές.
Έγινε. Έγινε!
Τρίτον, θέλουμε μπάλες, γι' αυτό θα πάμε αμέσως στο μαγαζί με τις μπάλες.
Ναι, στο μαγαζί, στο μαγαζί!
Δεν μπορώ να σταματήσω! Μα γιατί;
Μπάλα
Έχουν σχεδόν ξεμείνει από μπάλες.
-Μάλλον στο τσακ προλάβαμε. -Τυχεροί είμαστε.
Όχι!
Σκουτς, τι τρέχει;
Ο Σκουτς ανυπομονεί για τη γιορτή, δεν αντέχει να περιμένει ως το βράδυ.
Ναι.
Δεν αντέχω άλλη... αναμονή!
Ωραία.
Είναι η πρώτη Γιορτή του Μπαλεντίνου για τους ΓουφΓουφ και γι' αυτό
τους προσκάλεσα να έρθουν μαζί μας στο Δέντρο του Πάρτυ με το αερόπλοιο.
Ναι!
Φροντίστε να είστε σπίτι πριν νυχτώσει
για να είμαστε μαζί στη Γιορτή του Μπαλεντίνου,
γιατί αυτή είναι μια παράδοση που έχει σημασία για μένα, εντάξει;
Εντάξει!
Και τώρα;
Υπάρχουν κι αλλού μπάλες εκτός απ' το μαγαζί με τις μπάλες,
αρκεί να σκεφτούμε δημιουργικά.
-Ωραία. Μπορούμε να φάμε κάτι πρώτα; -Προέχουν οι μπάλες.
Πάμε να βρούμε μπάλες
Μπάλες
Είμαστε στο Γήπεδο Φέτσμπολ.
Δεν το πιστεύω πως δεν υπάρχουν μπάλες εδώ.
Όμως, υπάρχουν χοτ-ντογκ.
Κρίμα που σήμερα δεν είναι η Γιορτή του Χοτ-ντογκ.
Υπάρχει και Γιορτή του Χοτ-ντογκ;
Έλα, φίλε.
Πάμε στο Λούνα Παρκ-Γαβ.
Σίγουρα θα βρούμε μπάλες εκεί.
Σίγουρα μπάλες εκεί
Μπάλες
Μα ούτε εδώ υπάρχουν μπάλες;
Πώς θα παίξει κανείς αυτό το παιχνίδι χωρίς μπάλες;
Καλά τα λες. Πάω σπίτι.
Τα καλά νέα είναι ότι πήρα νάτσος.
Πρόσεχε, Σκουτς, θα πονέσει η κοιλιά σου.
Αξίζει τον κόπο.
Πάμε στην πισίνα με τις μπάλες.
Εκεί σίγουρα θα βρούμε μπάλες.
Μακάρι να βρούμε μπάλες εκεί
Ούτε εδώ!
Έκανα λάθος.
Όμως, είχες δίκιο πως θα πονέσει η κοιλιά μου.
Δεν άξιζε καθόλου τον κόπο!
Μην ανησυχείς,
γιατί θα σκεφτούμε ακόμα πιο δημιουργικά.
Δημιουργικά, έτσι θα βρούμε
-Μπάλες -Δημιουργικά, ναι
Χιονόμπαλες, το τέλειο δώρο γι' απόψε.
Ισχύει αυτό;
Ή μήπως είναι απλώς οι μόνες μπάλες που μπορούμε να βρούμε;
Σκουτς, κάθε χιονονιφάδα είναι μοναδική,
κι οι χιονόμπαλες είναι φτιαγμένες από χιονονιφάδες.
-Υπάρχει πιο μοναδικό δώρο; -Σωστό επιχείρημα.
Θα φτιάξω την τέλεια χιονόμπαλα για τη μαμά μου.
Βρήκαν μπάλες
Μπάλες για τη Γιορτή του Μπαλεντίνου
Τυλίξαμε όλες τις μπάλες, κι έχουμε ακόμα πολύ χρόνο μέχρι να φύγουμε...
κάτι που δεν έχει ξανασυμβεί ποτέ.
Σ' ευχαριστώ, Γιπ!
Στάσου, Γιπ, αυτή η μπάλα είναι γι' απόψε. Άφησέ την κάτω.
Άφησέ τη.
Γιπ, έλα πίσω αμέσως!
Γιπ, δώσε την μπάλα στη μαμάκα!
Κι εσείς μείνετε εδώ.
Απόψε θα πάμε οικογενειακώς στη γιορτή.
Γιπ!
Ταγκ, σταμάτα!
Οι χιονόμπαλές μας!
Έπρεπε να το είχα προβλέψει.
Μάλλον την πατήσαμε... εκτός κι αν...
βρούμε μπάλες με κάποιο μαγικό τρόπο.
Αυτό είναι! Θα δοκιμάσουμε λίγη μαγεία!
Μαγεία!
Τι είπες;
Ρωτάτε αν έχω μπάλες στο μαγαζί μου;
Μα, φυσικά!
Αλλιώς το μαγαζί μου δεν θα λεγόταν Κόλπα και Μπάλες του Μάτφιλντ!
Το μαγαζί σου λέγεται Κόλπα και Κόκαλα του Μάτφιλντ.
Έτσι εξηγούνται όλα αυτά τα κόκαλα.
Είστε τυχεροί, όμως, γιατί έχω επίσης διαθέσιμες αυτές...
τις τελευταίες μπάλες που εξαφανίζονται!
Άμπρα-σκυ-λα-μπρα!
Μα αυτές είναι τέλειες! Θα τις πάρουμε.
Λυπάμαι, αυτές απλώς εξαφανίζονται. Δεν έχω μπάλες που ξαναεμφανίζονται.
Δεν έχει μείνει ούτε μια μπάλα στην πόλη.
Θα είμαστε τα μόνα σκυλιά που δεν θα χαρίσουν μπάλες απόψε.
Σταθείτε!
Δεν θα πάτε στη γιορτή μ' άδειες πατούσες,
γιατί υπάρχει ένα μέρος που έχει αμέτρητες μπάλες,
ένα μέρος που λέγεται Μπαλονήσι!
Μπαλονήσι, είπες;
Ένα νησάκι όπου ξεβράζονται όλες οι χαμένες μπάλες του Γαβγούβ.
Αποκλείεται! Και πού είναι;
Κανείς δεν ξέρει.
Εκτός από μένα. Εγώ έχω έναν χάρτη.
Ναι!
Έναν παλιό χάρτη. Τον βρήκα ενώ καθάριζα το υπόγειο.
Αν τον αξιοποιήσετε, τα μπαλοπροβλήματά σας θα εξαφανιστούν.
Μιλώντας για εξαφανίσεις...
Φύγαμε για το Μπαλονήσι!
Και κάτι ακόμα.
Ο θρύλος λέει πως ένας τύπος που λέγεται Μπαλοφύλακας
προστατεύει τις μπάλες για να μη φύγουν απ' το νησί σε λάθος πατούσες.
Και μιλώντας για φευγάλες...
Ακούγεται κάπως επικίνδυνο, Ταγκ. Ίσως πρέπει να το ξεχάσουμε.
Μα το ξεχάσαμε ήδη. Γι' αυτό μπλέξαμε έτσι.
Πρέπει να πάμε... για τις οικογένειές μας.
Σωστά. Ας ρίξω μια ματιά στον χάρτη.
Συγγνώμη, αλλά θα κλείσω νωρίς λόγω της γιορτής,
γι' αυτό καλύτερα να συνεχίσετε έξω.
Συγγνώμη.
Λοιπόν, Σκουτς, ας δούμε τη λίστα μας για το Μπαλονήσι.
-Σακίδιο; -Έχουμε.
-Αντηλιακό; -Έχουμε.
Ίσως χρειαστούμε πιο πολύ.
Σωσίβια;
Έχουμε και τα φοράμε ήδη.
Λοιπόν, αυτά ήταν όλα,
αν και νιώθω πως κάτι έχω ξεχάσει.
-Τι έχεις ξεχάσει; -Δεν θυμάμαι. Πάμε, σκυλάκι, πάμε!
Μήπως είδες τον Γιπ;
Δεν έχω ιδέα πού μπορεί να βρίσκεται.
Μαύρη γιορτή θα κάνουμε, αν δεν τον βρούμε.
Εδώ είσαι, Γιπ! Η Γιορτή του Μπαλεντίνου σώθηκε!
Μην ξεχνάς πως θα πάμε οικογενειακώς στο Δέντρο του Πάρτυ.
Αλήθεια, πού να είναι άραγε η Ταγκ;
Αν πάμε έτσι, θα φτάσουμε στο Μπαλονήσι στο πι και φι.
Τίποτα δεν μας σταματά πια.
Εκτός κι αν μείνουμε από μπαταρία, όπως συνέβη μόλις.
Αυτό είχα ξεχάσει... να φορτίσω το σκούτερ.
Σκουτς, μα τι κάνεις;
Ενημερώνω τη λίστα για το επόμενο ταξίδι σε κάποιο μακρινό νησί.
Δεν πειράζει. Το σκούτερ διαθέτει ηλιακά πάνελ.
Πρέπει απλά να περιμένουμε να ανάψει το πράσινο φωτάκι.
Και μέχρι τότε θα μείνουμε εδώ;
Όχι, βέβαια, γιατί έχουμε πανί και ούριο άνεμο.
Είμαι έτοιμη να σου πω "αρμενίζουμε, σκυλάκι, αρμενίζουμε!"
Δεν πάμε και πολύ γρήγορα, Ταγκ.
Πρέπει να περιμένουμε για μια... δυνατή ριπή ανέμου!
Πόση ώρα θα συνεχίσουμε να ουρλιάζουμε;
Λιγάκι ακόμα.
Σκουτς, βλέπεις αυτό που βλέπω;
Ναι, αν κι εσύ βλέπεις πάρα πολλές μπάλες!
Σκουτς, νομίζω πως φτάσαμε στο...
Μπαλονήσι.
Εγώ ήθελα να το πω.
Πες το κι εσύ.
Μπαλονήσι.
Σ' ευχαριστώ, φίλε.
Είμαστε στο σημείο της εκπομπής
Ανάμεσα στα άλλα δύο σημεία της εκπομπής
Μπάλα
Κι αυτό το τραγούδι λέμε Στο σημείο της εκπομπής
Ανάμεσα στα άλλα δύο σημεία της εκπομπής
"Μπαλάκια για όλα τα Σκυλάκια", Μέρος 2
Από τις μηδέν μπάλες φτάσαμε στις πάρα πολλές μπάλες!
Όμως, πώς θα καταλάβουμε ποιες θα αρέσουν στις οικογένειές μας;
Απλό. Θα τις δοκιμάσουμε παίζοντας. Το λέει η επιστήμη.
Έχουμε χρόνο;
Η μαμά σου είπε να μην αργήσουμε. Δεν πρέπει να γυρίσουμε σύντομα;
Πρέπει, αλλά δεν μπορούμε.
Και το σκούτερ θέλει χρόνο για να φορτίσει.
Έχουμε χρόνο για να γυρίσουμε έγκαιρα, οπότε ας παίξουμε.
Να παίξω κι εγώ;
Ποιος είσαι εσύ;
Θυμάσαι που ο Μάτφιλντ μάς είπε για έναν τύπο στο νησί;
Μάλλον αυτός είναι ο Μπαλοφύλακας.
Φυσικά και είμαι ο Μπαλοφύλακας. Ποιος άλλος θα ήμουν;
Καλώς ήρθατε στο Μπαλονήσι!
Δεν έρχονται συχνά επισκέπτες εδώ. Χαίρομαι που έχω παρέα.
Τι να σας προσφέρω;
Μπάλα; Μπάλες;
Ψάχνουμε ξεχωριστές μπάλες για τις οικογένειές μας.
Τότε, πρέπει να παίξετε με τις μπάλες.
Το λέει η επιστήμη.
Βλέπεις;
Ναι!
Είχα ξεχάσει πόση πλάκα έχει να παίζεις μπάλα με άλλους.
Ήταν το τέλειο κυνηγητό μπάλας!
Όμως, είχε και κουβάλημα.
Βρήκα μπάλες για όλους, από τη Γιπ μέχρι τον Παππού.
Εσύ, Σκουτς;
Δεν μπορώ να αποφασίσω ποια μπάλα να χαρίσω στη μαμά μου.
Είμαι ανάμεσα σ' αυτές τις δέκα.
Ή μάλλον εννιά.
Πάρε και τις εννιά και διάλεξε στην επιστροφή.
Λυπάμαι, αλλά δεν μπορείς να πάρεις αυτές τις μπάλες.
Ποιες εννοείς;
Αυτή. Κι αυτή εδώ. Κι αυτές επίσης.
Καμιά δεν μπορείς να πάρεις.
Πώς; Μα γιατί;
Καλή ερώτηση, και θα την απαντήσω...
με μπαλομαριονετες!
Πριν χρόνια, έπαιζα στην Παραλία του Γαβγούβ με την αγαπημένη μου μπάλα.
"Τη λατρεύω αυτήν την μπάλα!"
Όμως, έπεσε στη θάλασσα...
και χάθηκε στα ανοιχτά.
"Όχι! Γύρνα πίσω, αγαπημένη μου μπάλα".
Πήγα να σκάσω. Πήρα μια βάρκα κι έκανα κουπί με τις πατούσες μου για να τη βρω.
Ταξίδευα και ταξίδευα
μέχρι που έφτασα σ' ένα νησί.
Ναι, έφτασα σ' ένα νησί.
Και ξέρετε τι βρήκα εκεί;
-Μπάλες; -Πάρα πολλές μπάλες;
Μπάλες! Πάρα πολλές μπάλες!
Γιατί όλες οι χαμένες μπάλες καταλήγουν σ' αυτό το νησί.
Τελικά αποφάσισα να μείνω και να παίξω με τις μπάλες.
Κι έτσι κατέληξα στο Μπαλονήσι κι έγινα ο Μπαλοφύλακας.
Βρήκες την αγαπημένη σου μπάλα;
Όχι, αλλά δεν πειράζει,
γιατί όλες οι μπάλες στο νησί είναι δικές μου.
Γι' αυτό δεν μπορείτε να πάρετε καμία.
Μα έχεις πάρα πολλές.
Πες το με την μαριονέτα σου.
Έχεις πάρα πολλές μπάλες,
δεν θα μας δώσεις μερικές;
Μερικές ξεχωριστές μπάλες για τα αγαπημένα μας σκυλιά.
Για τη Γιορτή του Μπαλεντίνου.
Η Γιορτή του Μπαλεντίνου.
Κάποτε ήταν η αγαπημένη μου μέρα.
Ακόμα κι έτσι όμως, μπάλες δεν πρόκειται να πάρετε!
Εκτός κι αν...
Εκτός κι αν τι;
Εκτός κι αν αποδειχτείτε μπαλάξιοι
στο Μπάλαθλο!
Μου πήρε καιρό να επινοήσω την απόλυτη δοκιμασία
που μετρά την μπαλαξία,
κι αυτή η δοκιμασία είναι... Το Μπάλαθλο!
-Είναι ασφαλές; -Φυσικά.
Πρέπει απλώς να διασχίσεις την Οδό των Ελιγμών.
Αν όμως πατήσεις σε λάθος σημείο...
συμβαίνει αυτό.
Κι αυτό δεν είναι καλό.
-Ποιοι είναι οι κανόνες; -Ξεκινήστε!
Μπορούμε να δοκιμάσουμε το έδαφος με ραβδιά πριν το κάθε βήμα μας;
Όχι! Πάμε, σκυλάκι, πάμε!
Ή να τρέξουμε σαν τρελοί. Κι αυτό πετυχαίνει.
Συγχαρητήρια! Περάσατε το πρώτο στάδιο της δοκιμασίας.
Το πρώτο στάδιο; Μα πόσα υπάρχουν;
Τρία.
Τρία;
Αυτή είναι η Λιμνούλα της Αναπήδησης.
Πρέπει να τη διασχίσετε αναπηδώντας στις μπάλες χωρίς να βραχείτε.
Προσέξτε, όμως...
οι μπάλες θα σας κάνουν να αναπηδήσετε.
Μάλλον γι' αυτό τη λένε Λιμνούλα της Αναπήδησης.
Ξεκινήστε!
-Ίσως πρέπει... -Αναπήδα, σκυλάκι, αναπήδα!
Ετοιμαζόμουν... να πω...
πως πρέπει να είμαστε πιο προσεκτικοί!
Άψογη αναπήδηση.
Ολοκληρώσατε το δεύτερο στάδιο.
Αν περάσετε και το τρίτο, οι μπάλες θα γίνουν δικές σας.
Αυτές είναι οι Κυλιόμενες Μπάλες.
Κυλήστε με τις μπάλες σας μέχρι το τέρμα χωρίς να πέσετε,
και θα έχετε θριαμβεύσει στο Μπάλαθλο!
Κύλησε, σκυλάκι, κύλησε!
Μια χαρά μού φαίνεται!
Ναι! Είναι εύκολο κι έχει πλάκα.
Ίσως παραείναι εύκολο. Μάλλον μας περιμένει...
Μια δυσάρεστη έκπληξη;
Μπαλο-μπουμ! Έκπληξη!
Φοβερό!
Κι επίσης...
Ναι.
Σχεδόν φτάσαμε. Θα τα καταφέρουμε!
Παραλίγο.
Πέσατε, όμως. Κι αυτό σημαίνει πως δεν είστε μπαλάξιοι.
Κι έτσι... ξεχάστε τις μπάλες.
Μπορείτε, όμως, να πάρετε αυτά
τα μαγνητάκια ψυγείου ως σουβενίρ από το Μπαλονήσι!
Τα έφτιαξα με πέτρες,
έτσι, δεν κολλάνε.
Είπα στην Ταγκ να μην αργήσει.
Εκείνη συμφώνησε, κι όμως έχει αργήσει.
Νομίζω πως θα μας βρει στο Δέντρο του Πάρτυ.
Ναι, μάλλον έχεις δίκιο.
Και τώρα προσδεθείτε όλοι.
Προορισμός το Δέντρο του Πάρτυ.
Αν πηγαίνετε στο Δέντρο του Πάρτυ
Μήπως μπορούμε να έρθουμε μαζί σας;
Αυτή η μπάλα που μοιάζει με τη Γη ήταν για τον Σπάικ,
για να μας θυμάται όταν είναι στο διάστημα.
Κι αυτή η παλιά μπάλα ήταν για τον Γκίλμπερ που λατρεύει τις αντίκες.
Είχες σκεφτεί κάθε λεπτομέρεια.
Βρήκα κι εγώ μια παλιά μπάλα.
Ήταν η πρώτη μπάλα που μου χάρισε η μαμά μου.
Την έχασα όταν ήρθαμε στο Γαβγούβ.
Είχαμε λυπηθεί πολύ κι οι δύο. Θα της άρεσε να την ξαναδεί.
Κρίμα που δεν είμαι μπαλάξιος.
Ναι, είναι όντως κρίμα.
Αρχικά νόμιζα πως κι αυτή η παλιά μπάλα ήταν δική μου.
Μάλλον υπάρχουν πολλές παλιές μπάλες εδώ.
Η αγαπημένη μου μπάλα.
Μετά από τόσα χρόνια, τη βρήκες!
Απίστευτο! Μπράβο, Σκουτς!
Σιγά το πράγμα. Συγχαρητήρια, κύριε Μπαλοφύλακα.
Δεν... μπορώ να το κάνω αυτό.
Έκανα λάθος.
Οι μπάλες δεν ανήκουν εδώ, ανήκουν στα σκυλιά τους.
Είστε και οι δύο μπαλάξιοι.
Πάρτε αυτές τις μπάλες στο Δέντρο του Πάρτυ
για να περάσετε μια τέλεια Γιορτή του Μπαλεντίνου!
Έγινε!
Κι εσείς, κύριε Μπαλοφύλακα; Νιώθετε καλά;
Όχι, Σκουτς, δεν νιώθω καλά.
Νιώθω φανταστικά, γιατί βρήκα την μπάλα μου.
Έλα, Σκουτς, το σκούτερ έχει φορτίσει πια.
Πρέπει να πάμε αμέσως στο Δέντρο του Πάρτυ.
Βίρα τις άγκυρες.
Σας ευχαριστούμε πολύ!
Ναι, ευχαριστούμε για όλα.
Εγώ σας ευχαριστώ. Καλή Γιορτή του Μπαλεντίνου!
Πηγαίνουμε πάρα πολύ γρήγορα!
Ναι! Είναι σκυλιστικό!
Όχι! Κύμα!
Ναι! Κύμα!
Γυρίσαμε στο Γαβγούβ.
Τελικά όλα πήγαν μια χαρά.
Τις χάσαμε!
Μπορεί να είναι οπουδήποτε.
Ξέρουμε πως θα φτάσουν στο Μπαλονήσι...
κάποτε.
Αυτό, όμως, δεν μας βοηθάει σήμερα.
Ήρθε η ώρα για το αγαπημένο μας σημείο
της Γιορτής του Μπαλεντίνου.
Είναι ώρα να ανταλλάξουμε μπάλες.
Καλή Γιορτή του Μπαλεντίνου!
Μπάλα
Ακούστε το κάλεσμά μου
Έχουμε τις μπάλες
Δεν τους βλέπω πουθενά.
Αυτό ήταν. Τέλος η γιορτή για μένα.
Ώρα να βρούμε αυτούς τους δύο.
Πολύ αργά!
Μας βρήκατε ήδη!
Μα πού ήσασταν;
Ας πούμε απλώς πως προσπαθήσαμε να βρούμε μπάλες για όλους.
Προσπαθήσαμε πολύ.
-Και τις βρήκαμε. -Αλλά τις χάσαμε.
Κι έτσι, αν και θα θέλαμε να χαρίσουμε σε όλους τέλειες μπάλες...
ήρθαμε με άδειες πατούσες.
Δεν πειράζει, γιατί το νόημα αυτής της γιορτής είναι
να είμαστε όλοι μαζί.
Το ξέρω, αλλά θα ήθελα να μην είχαμε χάσει τις μπάλες που σας φέρναμε.
Κι εγώ το ίδιο. Λυπάμαι, μαμά.
Δεν πειράζει, καλέ μου. Έχω εσένα. Δεν χρειάζομαι μπάλες.
Κι όμως, θα πάρεις μια μπάλα!
Μπαλοφύλακα; Τι κάνεις εδώ;
Εσείς οι δύο με πείσατε πως πρέπει να πάψω να φυλάω τις μπάλες
και να τις φέρω σ' αυτούς που τις χρειάζονται.
Και ευτυχώς που με πείσατε, γιατί βρήκα τις μπάλες που χάσατε!
Ορίστε.
Καλή Γιορτή του Μπαλεντίνου σε όλους!
Σκουτς! Η παλιά σου μπάλα με την κότα.
Τη βρήκες για να μου τη δώσεις; Υπέροχο!
Είναι τέλειες, Ταγκ. Σ' ευχαριστούμε που μας σκέφτηκες.
Σ' ευχαριστώ, Μπαλοφύλακα.
Είναι η Γιορτή του Μπαλεντίνου,
πάρτε τις μπάλες σας!
Ναι!
Καλή Γιορτή του Μπαλεντίνου!
Σ' όλα τα σκυλιά του Γαβγούβ
Ευχόμαστε καλή Γιορτή του Μπαλεντίνου
Υποτιτλισμός: Γιάννης Ιωαννίδης